หุ้นเช้า28พ.ย.ปิดบวก12.89จุด
หุ้นไทย28พ.ย.ปิดภาคเช้าที่ระดับ 980.07จุด เพิ่มขึ้น 12.89จุด มูลค่าการซื้อขาย 8,178 ล้านบาท
29 ต.ค. 2565

หุ้นไทย28พ.ย.ปิดภาคเช้าที่ระดับ 980.07จุด เพิ่มขึ้น 12.89จุด มูลค่าการซื้อขาย 8,178 ล้านบาท




ดัชนีหุ้นไทยปิดทำการในช่วงครึ่งวันเช้าของวันที่ 28 พ.ย. ที่ระดับ 980.07 จุด เพิ่มขึ้น 12.89 จุด ด้วยมูลค่าซื้อขายเบาบางเพียง 8,178 ล้านบาท 
นายสุกิจ อุดมศิริกุล    อำนวยการอาวุโส ฝ่ายกลยุทธ์การลงทุนลูกค้าบุคคล บล.ไทยพาณิชย์ กล่าวว่า ทิศทางตลาดหุ้นไทยวันนี้จะสามารถปรับตัวเพิ่มขึ้นได้ตามทิศทางตลาดหุ้นต่างประเทศภายหลังจากกองทุนการเงินระหว่างประเทศไทย(ไอเอ็มเอฟ)อนุมัติวงเงินช่วยเหลืออิตาลี จำนวน 6แสนล้านยูโร และสัปดาห์นี้จะมีการประกาศตัวเลขต่างๆออกมาซึ่งจะทำให้ดัชนีตลาดหุ้นเคลื่อนไหวขึ้นลงตามทิศทางข่าวที่เกิดขึ้น
อย่างไรก็ตามในภาวะที่ดัชนีปรับตัวเพิ่มขึ้นไม่แนะนำให้ลงทุนไล่เข้าซื้อหุ้นแต่ให้รอซื้อเมื่อดัชนีหุ้นปรับตัวลดลงมาเพราะเชื่อว่าตลาดหุ้นยังอยู่ในภาวะผันผวน  เพราะแม้ว่ามาตรการในการแก้ไขปัญหาของยุโรปและสหรัฐจะออกมาเป็นรูปธรรมมากขึ้นแต่เชื่อว่ายังไม่เข้มพอที่จะทำให้หลุดออกจากปัญหาได้ 
ด้าน บล.เมย์แบงก์ กิมเอ็ง (ประเทศไทย) เปิดเผยว่าตลอดสุดสัปดาห์ที่ผ่านมา กลุ่มอียูพยายามที่จะหารือเพื่อกำหนดแนวทางการแก้ไขปัญหาต่างๆ ซึ่งทั้งเยอรมันและฝรั่งเศสยืนยันที่จะให้ความช่วยเหลืออิตาลี พร้อมกับแนวความคิดที่จะใช้ Union Fiscal Policy แทนการออกพันธบัตรยูโร (Euro Bond) 
นอกจากนี้ IMF อนุมัติเงินช่วยเหลืออิตาลี 6.0 แสนล้านยูโร อัตราดอกเบี้ย 4-5% ต่ำกว่าอัตราดอกเบี้ยในตลาดรองที่สูงกว่า 7.0% กลายเป็นจุดเปลี่ยนของการลงทุนในสินทรัพย์เสี่ยงทั่วโลกในวันนี้ และช่วงสั้น รวมทั้งต้องจับตาความตึงเครียดในตะวันออกกลาง ล่าสุดซีเรียเสี่ยงต่อการถูกคว่ำบาตรทางการค้าจากประเทศกลุ่มอาหรับ นอกเหนือไปจากประเทศอียิปต์ และอิหร่านที่มีความตึงเครียดทางการเมืองภายในประเทศ เอื้อต่อราคาน้ำมันดิบทั่วโลก เชิงบวก 
ภาพรวมของกลยุทธ์การลงทุน หาก ดัชนี  ไต่ระดับขึ้นใกล้เคียง 990 จุด  แนะนำให้นักลงทุนควรพิจารณาขายทำกำไรในพอร์ตเทรดดิ้ง   ราว 5% และกลับมาถือเงินสด 65% และพอร์ตหุ้น 35% อีกครั้ง แต่หาก  ดัชนีปรับฐานลงหลุดแนว 945-950 จุด นักลงทุนควรจะพิจารณาตัดขาดทุนของพอร์ต ซื้อขาย เพราะภายใต้ปัจจัยพื้นฐานต่อการลงทุนทั้งในและต่างประเทศเปราะบาง อีกทั้งมูลค่าการซื้อขายที่เบาบาง ย่อมทำให้มีความผันผวนของ ดัชนีสูง